钦定古今图书集成/明伦汇编/氏族典/第411卷 > 《廖用贤尚友录》 > 杜周
## 钦定古今图书集成/明伦汇编/氏族典/第411卷 > 《廖用贤尚友录》 > 杜周

按《汉书杜周传》：“周，南阳杜衍人也。义纵为南阳太守，
荐之张汤，为廷尉史，使案边失亡，所论杀甚多，奏事
中意，与减宣更为中丞者十馀岁。周少言重迟，而内
深次骨，其冶大抵放张汤而善候伺。上所欲挤者，因
而陷之；上所欲释，久系待问而微见其冤状。至为廷
尉，诏狱益多。中废后为执金吾，逐捕桑弘羊、卫皇后”
昆弟子，刻深，上以为尽力无私，迁为御史大夫。始，周
为廷史，有一马，及久任事，而两子夹河为郡守，訾累
巨万，治皆酷暴，唯少子延年行宽厚云。